*Par atklāta konkursa*

## *“Piesūcinātu ozolkoka gulšņu un sliežu stiprinājumu piegāde”*

*(ID Nr.RS/2022/18) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. **jautājums:**

Atbildot uz jautājumiem par konkursu, parādījās precizējums, ka stiprinājumiem jāatbilst nevis standartam Nr. LVS EN 13481-2, bet gan standartam Nr. LVS EN 13481-3.

Standarta nosaukums ir: “Dzelzceļa aprīkojums. Sliežu ceļš. Stiprinājumu sistēmu veiktspējas prasības. 3. daļa: Koka gulšņu stiprinājumu sistēmas”. Tas ir, tas ir standarts, kas piemērojams dzelzceļa sliedēm, nevis tramvajiem. Tā kā tramvaja sliežu ceļi atšķiras pēc: konstrukcijas, sliežu veida un svara, slodzēm, ātrumiem utt., vai šajā gadījumā ir saprātīgi piemērot šo standartu?

**Atbilde:**

LVS EN 13481-3 1. tabulā atbilstoši A kategorijai norādītie parametri - maksimālā projektētā ass slodze līdz 130kN un minimālais līknes rādiuss 40m ir atbilstoši tramvaja sliežu ceļam.

1. **jautājums:**

Tā kā stiprinājumu komplekts sastāv no vairākiem dažādu ražotāju elementiem, vai katrai precei var pietikt atsevišķu kvalitātes sertifikātu?

**Atbilde:**

Jā, taču kā iepriekš norādījām stiprinājuma komplekta elementiem ir jābūt savstarpēji saderīgiem un atbilstošiem norādītajai sliežu ceļu konstrukcijai **t.sk. paredzētiem slodzes parametriem.** Visiem stiprinājuma komplekta elementiem ir jānodrošina ilgtermiņa darbība sliežu ceļā.

Iepirkumu komisijas priekšsēdētāja Karīna Meiberga